Fa tsala ya gago e leka go dira tshwetso ya gore e tlhophe kalafi efe, o se ka wa potlakela go mmolelela gore wena o ne o tla dira eng fa o ne o le mo boemong jo bo tshwanang le jwa gagwe. Mokwadi mongwe e bong Lori Hope yo o neng a na le kankere a re: “Pele o romelela motho yo o tshwerweng ke kankere kgotsa yo o neng a na le yone dibuka kgotsa dikgang dipe fela, go ka nna molemo gore o mmotse gore a a ka rata go di amogela. Go seng jalo, o ka utlwisa tsala ya gago botlhoko o sa lemoge le fa wena o ne o na le maitlhomo a a siameng.” Ga se mongwe le mongwe yo o ka ratang go newa tshedimosetso e ntsi ka mefuta e e farologaneng ya kalafi. 2 Go ralala hisitori, batlhanka ba ga Jehofa ba ba ikanyegang ba ile ba botsa dipotso tse di tshwanang le tseno. Ka sekai, moporofeti Habakuke o ile a rapela Modimo jaana: “Ke eng fa o dira gore ke bone tshiamololo e e botlhoko jaana? Ke eng fa o letla dikgoka, tlolomolao, bokebekwa le bosetlhogo di anama?” (Habakuke 1:3, Contemporary English Version) Jehofa ga a ka a kgalemelela Habakuke go mmotsa dipotso tseno tse di tlhamaletseng, ka gonne ke Ene yo o tsentseng batho maikutlo a go rata tshiamiso. Ee, Jehofa o re bopile re na le selekanyo se se rileng sa maikutlo a gagwe malebana le tshiamiso.